2. ลักษณะการประกอบธุรกิจ

2.1 ความเป็นมาและการเปลี่ยนแปลงและพัฒนาการที่สำคัญเกี่ยวกับการเปลี่ยนแปลงอำนาจในการควบคุมบริษัท และลักษณะการประกอบธุรกิจที่ผ่านมา 

บริษัท ช.การช่าง จำกัด (มหาชน) เริ่มจดทะเบียนก่อตั้งเป็นบริษัทจำกัด
ด้วยทุนจดทะเบียนแรกเริ่มจำนวน 1.40 ล้านบาท เมื่อวันที่ 27 พฤศจิกายน 2515
เพื่อประกอบธุรกิจรับเหมาก่อสร้างทั่วไป โดยในระยะแรก
ลักษณะงานของบริษัทเป็นการก่อสร้างอาคารและงานโยธาทั่วไป ซึ่งมีลูกค้าสำคัญ คือ
หน่วยงานราชการ เช่น กองทัพบก และกองทัพอากาศ
โดยมีผลงานที่เป็นชื่อเสียงของบริษัทในระยะแรก ได้แก่ โรงเรียนนายร้อย จปร. อาคาร
โรงพยาบาล และสาธารณูปโภคต่างๆ ของกองทัพบก และอาคารสถานีโทรทัศน์ ของ อ.ส.ม.ท.
เป็นต้น

ต่อมาบริษัทฯ ได้ตระหนักถึงความจำเป็นในการขยายขอบเขตการดำเนินธุรกิจ
เพื่อการเจริญเติบโตของบริษัทในระยะยาว ดังนั้น ในปี 2524 บริษัทจึงได้เข้าร่วมทุนกับ บริษัท
โตคิว คอนสตรัคชั่น จำกัด ซึ่งเป็นผู้รับเหมาก่อสร้างรายใหญ่ 1 ใน 10 รายแรกของประเทศญี่ปุ่น
เพื่อประโยชน์ในการได้มาซึ่งการถ่ายทอดเทคโนโลยี ทั้งทางด้านการก่อสร้าง
และการบริหารรวมถึงพันธมิตรทางธุรกิจที่มีศักยภาพ

บริษัทฯ ได้มีการขยายขอบเขตการทำธุรกิจ และได้มีการเพิ่มทุนจดทะเบียน
เพื่อรองรับการขยายตัวทางธุรกิจที่เกิดขึ้นอย่างต่อเนื่อง และเมื่อวันที่ 10 ตุลาคม 2537 บริษัทฯ
ได้ดำเนินการแปรสภาพเป็นบริษัทมหาชนจำกัด ทำให้บริษัทมีทุนจดทะเบียนเพิ่มเป็น 700 ล้านบาท
และได้เข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 3 สิงหาคม 2538
ต่อมา เมื่อวันที่ 19 เมษายน 2539 บริษัทได้ดำเนินการจดทะเบียนแก้ไขเพิ่มเติมทุนจดทะเบียน
จาก 700,000,000 บาท เป็น 1,050,000,000 บาท
ซึ่งนับเป็นช่วงเวลาที่บริษัทได้เจริญเติบโตอย่างรวดเร็ว โดยการเพิ่มขีดความสามารถของบริษัท
ทั้งจากการปรับปรุงวิธีบริหารงานควบคู่ไปกับการพัฒนาทรัพยากรบุคคลรวมถึงการพัฒนาเทคโนโลยีการก่อสร้าง
โดยการร่วมทุนกับบริษัทต่างชาติอื่น ๆ ที่มีความเชี่ยวชาญ อาทิเช่น บริษัท บิลฟิงเกอร์ เอจี
จำกัดจากเยอรมัน บริษัท เธมส์ วอเตอร์ อินเตอร์เนชั่นแนล จำกัด จากประเทศอังกฤษ เป็นต้น
เพื่อทำให้บริษัทสามารถขยายขอบเขตการรับงานจนสามารถก้าวขึ้นเป็นหนึ่งในกลุ่มบริษัทรับเหมาก่อสร้างจำนวนไม่กี่รายที่สามารถรับดำเนินงานก่อสร้างที่มีความซับซ้อนและจำเป็นต้องอาศัยเทคโนโลยีในการก่อสร้างชั้นสูงได้
อาทิเช่น โครงการก่อสร้างระบบสาธารณูปโภคพื้นฐานขนาดใหญ่ (Large Scale
Infrastructure Project)
นอกจากการรับเหมางานก่อสร้างโครงการสาธารณูปโภคพื้นฐานขนาดใหญ่แบบปกติแล้ว บริษัทฯ
ยังได้พัฒนาขีดความสามารถทั้งทางวิศวกรรมและการบริหารจัดการ
จึงทำให้บริษัทมีขีดความสามารถในการทำงานโครงการในลักษณะออกแบบพร้อมก่อสร้างหรือ
Turnkey โครงการสัมปทานในลักษณะ Build Transfer and Operate (BTO), Build
Operate and Transfer (BOT), Build Own and Operate (BOO) และ Acquire
Operate and Transfer (AOT) ทั้งโครงการขนาดเล็ก ขนาดกลาง และขนาดใหญ่
ดังมีผลงานที่ปรากฏอย่างชัดเจน เช่น โครงการก่อสร้างทางด่วนสายบางนา-ชลบุรี
โครงการพัฒนาเพื่อเพิ่มขีดความสามารถท่าอากาศยานกรุงเทพ
โครงการก่อสร้างอาคารและที่จอดรถให้กับ บริษัท รถไฟฟ้ากรุงเทพ จำกัด (มหาชน)
โครงการก่อสร้างทางพิเศษสายบางพลี-สุขสวัสดิ์ (บางพลี-บางขุนเทียน)
สัญญาสัมปทานโครงการการผลิตน้ำประปา เพื่อขายให้แก่การประปาส่วนภูมิภาคเขตพื้นที่
ในจังหวัดนครปฐม สมุทรสาคร และปทุมธานี
สัญญาสัมปทานโครงการรถไฟฟ้ามหานครสายเฉลิมรัชมงคล และสัญญาสัมปทานโครงการไฟฟ้าพลังน้ำ
(น้ำงึม2)
เพื่อการผลิตไฟฟ้าและจำหน่ายให้แก่การไฟฟ้าฝ่ายผลิตกับรัฐบาลแห่งสาธารณรัฐประชาธิปไตยประชาชนลาว
เป็นต้น

2.2 ภาพรวมการประกอบธุรกิจของบริษัท บริษัทย่อย และบริษัทร่วมแบ่งการดำเนินงาน ดังนี้

[]

หมายเหตุ * บริษัท ช. การช่าง จำกัด (มหาชน) ได้ขายหุ้นทั้งหมดในบริษัท บางกอก คอนกรีต
อินดัสทรี จำกัด ให้แก่บริษัท ไวเด้น โฮลดิ้ง จำกัด เมื่อวันที่ 25 ธันวาคม 2550

รายละเอียดการประกอบธุรกิจของบริษัท บริษัทย่อย บริษัทร่วมและกิจการร่วมค้า

+----------------------------------+-------+--------------------------+
| ชื่อกิจการร่วมค้า                     | สัดส่วน | ลักษณะงาน                 |
|                                  |       |                          |
|                                  | กา    |                          |
|                                  | รถือหุ้น |                          |
+----------------------------------+-------+--------------------------+
| ธุรกิจรับเหมาก่อสร้าง                 |       |                          |
+----------------------------------+-------+--------------------------+
| 1. กิจการร่วมค้า ซีเคเอสแอล          | 9     | ดำเนินการออกแบบ ผลิต จัดส่ง  |
|                                  | 9.90% | และติดตั้ง งานวางรางรถไฟฟ้า  |
| ซึ่งประกอบด้วย บริษัท ช.การช่าง จำกัด   |       | สำหรับโครงการระยะ         |
| (มหาชน) และ                      |       | แรกขององค์การรถไฟฟ้ามหานคร |
|                                  |       |                          |
| เอส เอ็น ซี ลาวาลิน อิงค์             |       |                          |
+----------------------------------+-------+--------------------------+
| 2. กลุ่มบริษัท ซีเคเออี คอนซอร์เตียม     | 9     | ดำเนินการออกแบบรวมก่อส     |
|                                  | 8.00% | ร้างโครงการพัฒนาเพื่อเพิ่มขีดคว |
| ซึ่งประกอบด้วย บริษัท ช.การช่าง จำกัด   |       | ามสามารถท่าอากาศยานกรุงเทพ |
| (มหาชน), บริษัท สถาปนิกหนึ่งร้อยสิบ     |       |                          |
| จำกัด, บริษัท อรุณชัยเสรี คอนซัลติ้ง      |       |                          |
| เอนจิเนียรส์ จำกัด, บริษัท             |       |                          |
| เอ็นไวรอนเมนตอล เอ็นจิเนียริ่ง         |       |                          |
| คอนซัลแตนส์ จำกัด และ บริษัท เอพซิลอน  |       |                          |
| จำกัด                             |       |                          |
+----------------------------------+-------+--------------------------+
| 3. กิจการร่วมค้า ซีเคแอลเอ็กซ์         | 7     | ดำเนินการก่อสร             |
|                                  | 5.00% | ้างระบบค่าผ่านทางและระบบควบ |
| ซึ่งประกอบด้วย บริษัท ช.การช่าง จำกัด   |       | คุมความปลอดภัยด้านการจราจรข |
| (มหาชน) กับ บริษัท ล็อกซเล่ย์ จำกัด     |       | องทางพิเศษสายบางพลี-สุขสวัสดิ์ |
| (มหาชน)                          |       | และทางหลวงพิเศษหมายเลข 37 |
|                                  |       | สายถนน                   |
|                                  |       | วงแหวนรอบนอกกรุงเทพมหานคร |
|                                  |       | (ตอนบางพลี-บางขุนเทียน      |
|                                  |       | ช่วงสุขสวัสดิ์-บางขุนเทียน)     |
+----------------------------------+-------+--------------------------+
| 4. กิจการร่วมค้า ซีเคเอ็นเอ็นแอล       | 5     | ดำเนินการก่อสร้างสิ่งก่อสร้างพ  |
|                                  | 1.32% | ร้อมสาธารณูปโภคและภูมิสถาปัตย์ |
| ซึ่งประกอบด้วย บริษัท ช.การช่าง จำกัด   |       | การจัดงานมหกรรมพืชสวนโลก   |
| (มหาชน) และบริษัท นงนุชแลนด์สเคป     |       | 2549                     |
| แอนด์ การ์เด้น ดีไซน์ จำกัด            |       |                          |
+----------------------------------+-------+--------------------------+
| 5. กิจการร่วมค้า TWCK               | 5     | จ้างเหมา                  |
|                                  | 0.00% | เบ็ดเสร็จออกแบบและก่อสร้างโค |
| ซึ่งประกอบด้วย บริษัท เธมส์ วอเตอร์     |       | รงการผลิตและจำหน่ายน้ำประปา |
| อินเตอร์เนชั่นแนล (ประเทศไทย) จำกัด   |       | ให้แก่บริษัท ประปาปทุมธานี     |
| และบริษัท ช.การช่าง จำกัด (มหาชน)    |       | จำกัด                     |
+----------------------------------+-------+--------------------------+
| 6. กิจการร่วมค้า บีบีซีที               | 5     | (Sector D และ C1 A)      |
|                                  | 9.99% |                          |
| ซึ่งประกอบด้วย บริษัท ช.การช่าง จำกัด   |       | ก่อสร้างทางด่วนขั้นที่ 2 ส่วน C+ |
| (มหาชน), บิลฟิงเกอร์ แอนด์ เบอร์เกอร์  |       | เส้นท                     |
| โบคเตียน เกสเซลซอฟ, โตคิว          |       | างแจ้งวัฒนะ-บางพูนและบางไทร |
| คอนสตรัคชั่น คัมพานี ลิมิเต็ด และบริษัท    |       | ส่วน D เส้นทางอโศก         |
| ช.การช่าง – โตกิว คอนสตรัคชั่น จำกัด   |       | –ศรีนครินทร์ และส่วน C1A     |
|                                  |       | เส้นทางงามวงศ์วาน-แจ้งวัฒนะ  |
+----------------------------------+-------+--------------------------+
| 7. กิจการร่วมค้า บีซีเคที              | 2     | ออก                      |
|                                  | 5.00% | แบบและก่อสร้างโครงสร้างใต้ดิน |
| ซึ่งประกอบด้วย บิลฟิงเกอร์ แอนด์        |       | โครงการรถไฟฟ้าฟ้าสายใต้     |
| เบอร์เกอร์ โบคเตียน เกสเซลซอฟ, บริษัท |       | (หัวลำโพง-ห้วยขวาง)        |
| ช.การช่าง จำกัด (มหาชน), บริษัท      |       |                          |
| กูมาไก กูมิ จำกัด, บริษัท โต คิว        |       |                          |
| คอนสตรัคชั่น จำกัด                   |       |                          |
+----------------------------------+-------+--------------------------+
| ชื่อกิจการร่วมค้า                     | สัด    | ลักษณะงาน                 |
|                                  | ส่วนกา |                          |
|                                  | รถือหุ้น |                          |
+----------------------------------+-------+--------------------------+
| 8. กิจการร่วมค้า บีบีซีดี               | 3     | ก่อสร้างทางด่วน             |
|                                  | 5.00% |                          |
| ซึ่งประกอบด้วย บิลฟิงเกอร์ พลัส         |       | (สายบางนา บางพลี บางปะกง) |
| เบอร์เกอร์ บาวอัคเตียน               |       |                          |
|                                  |       |                          |
| เกเซลซาฟท์, บริษัท ช.การช่าง จำกัด    |       |                          |
| (มหาชน), คิดเคอร์ฮอฟฟ์ แอนด์ วิดแมนน์  |       |                          |
| เอจี                              |       |                          |
+----------------------------------+-------+--------------------------+
| 9. กิจการร่วมค้า บีบีซี                | 2     | ดำเนินการก่อสร้างอุโมงค์      |
|                                  | 5.00% | พร้อมบ่อพัก                 |
| ซึ่งประกอบด้วย บริษัท บิลฟิงเกอร์ พลัส    |       | และท่อร้อยสายไฟ            |
| เบอร์เกอร์ (ไทย) คอนสตรัคชั่น จำกัด    |       | ฟ้าใต้ดินสถานีต้นทางวิภาวดีรังสิต |
| ร่วมกับ บริษัท บิลฟิงเกอร์ แอนด์         |       | บริเวณถนนวิภาวดีรังสิต        |
|                                  |       | ถนนดินแดง ถนนราชวิถี        |
| เบอร์เกอร์ โบคเตียน เกสเซลซอฟ,      |       | ถนนราชปรารถ ถนนมิตรไมตรี   |
| อินเตอร์เนชั่นแนล                    |       | ถนนพญาไท และซอยเฉยพ่วง    |
|                                  |       | กรุงเทพมหานคร             |
| ดิวิชั่น และ บริษัท ช.การช่าง จำกัด      |       |                          |
| (มหาชน)                          |       |                          |
+----------------------------------+-------+--------------------------+
| 10. กิจการร่วมค้า ซีเคอีที             | 8     | ด                        |
|                                  | 0.00% | ำเนินการบริหารและจัดการโครง |
| ซึ่งประกอบด้วย บริษัท ช.การช่าง จำกัด   |       | การตามข้อตกลงเกี่ยวกับสัมปทาน |
| (มหาชน) และบริษัท เอกซ์เปอร์ต        |       | เพื่อออกแบบ ผลิต จัดส่ง ติดตั้ง  |
| ทรานสปอร์ต จำกัด                   |       | ทดสอบ                    |
|                                  |       | และเปิดใช้อุปกรณ์เอ็มแอนด์อี    |
|                                  |       | และเพื่อปฏิบัติการ            |
|                                  |       | และกา                    |
|                                  |       | รบำรุงรักษาของรถไฟฟ้ามหานคร |
|                                  |       | สายเฉลิมรัชมงคล            |
+----------------------------------+-------+--------------------------+
| 11. กิจการร่วมค้า ซีเคโอบีเอ          | 4     | ดำเน                     |
|                                  | 4.00% | ินการก่อสร้างสะพานวัดนครอินทร์ |
| ซึ่งประกอบด้วย โอบายาชิ คอร์ปอเรชั่น,   |       | และถนนเชื่อม               |
| บริษัท ช.การช่าง จำกัด (มหาชน)       |       |                          |
| และบริษัท นันทวัน จำกัด               |       |                          |
+----------------------------------+-------+--------------------------+
| 12. บริษัท ช.การช่างเรียลเอสเตท จำกัด | 9     | ค้าที่ดิน ทำการจัดสรรที่ดิน      |
|                                  | 9.00% | และที่อยู่อาศัย               |
+----------------------------------+-------+--------------------------+
| 13. ห้างหุ้นส่วนจำกัด                 | 9     | รับเหมาก่อสร้าง             |
| ประเสริฐวิทย์ก่อสร้าง                 | 9.00% |                          |
+----------------------------------+-------+--------------------------+
| 14. ห้างหุ้นส่วนจำกัด                 | 9     | รับเหมาก่อสร้าง             |
| พรหมประทานก่อสร้าง                 | 9.00% |                          |
+----------------------------------+-------+--------------------------+
| 15. บริษัท ช.การช่าง (ลาว) จำกัด     | 10    | รับเห                     |
|                                  | 0.00% | มาก่อสร้างโครงการไฟฟ้าพลังน้ำ |
|                                  |       | น้ำงึม 2                   |
+----------------------------------+-------+--------------------------+
| 16. บริษัท ช.การช่าง (กาตาร์)        | 4     | ดำเนินการรับเหมาก่อสร้าง     |
| คอนแทรคติ้ง จำกัด                   | 9.00% |                          |
+----------------------------------+-------+--------------------------+
| โครงการสัมปทาน                    |       |                          |
+----------------------------------+-------+--------------------------+
| 1. บริษัท ประปาปทุมธานี จำกัด         | 9     | ดำเนินการผลิตน้ำประปา       |
|                                  | 8.00% | แ                        |
|                                  |       | ละจำหน่ายน้ำประปาทั้งหมดให้แก่ |
|                                  |       | การประปาส่วนภูมิภาค         |
+----------------------------------+-------+--------------------------+
| 2. บริษัท รถไฟฟ้ากรุงเทพ จำกัด        | 2     | ก่อสร้างดำเนินการ           |
| (มหาชน)                          | 4.61% | และบำรุงรักษาระบบรถราง     |
|                                  |       | รถไฟ รถไฟฟ้า หรือ          |
|                                  |       | ระบบยานพาหนะที่ใช้พลังงานอื่น  |
|                                  |       | ๆ                        |
+----------------------------------+-------+--------------------------+
| 3.บริษัท ทางด่วนกรุงเทพ จำกัด (มหาชน) | 1     | ดำเนินการก่อสร้าง           |
|                                  | 5.02% | และบริหา                  |
|                                  |       | รงานโครงการระบบทางด่วนขั้นที่ |
|                                  |       | 2 และส่วนต่อขยายต่าง ๆ      |
|                                  |       | รวมทั้งธุรกิจที่เกี่ยวข้อง        |
+----------------------------------+-------+--------------------------+
| ชื่อกิจการร่วมค้า                     | สัด    | ลักษณะงาน                 |
|                                  | ส่วนกา |                          |
|                                  | รถือหุ้น |                          |
+----------------------------------+-------+--------------------------+
| 4.บริษัท เซาท์อีสท์ เอเชีย เอนเนอร์จี    | 3     | ดำเนินการออกแบบ พัฒนา      |
| จำกัด                             | 8.00% | ก่อสร้างและดำเนินการ        |
|                                  |       | โครงการโรงไฟฟ้าพลังน้ำ-น้ำงึม |
|                                  |       | 2                        |
|                                  |       | เพื่อการผลิตไฟฟ้าแล          |
|                                  |       | ะจำหน่ายให้แก่การไฟฟ้าฝ่ายผลิต |
+----------------------------------+-------+--------------------------+
| 5. บริษัท ไฟฟ้าน้ำงึม 2 จำกัด          | 100%  | รับช่วงสิทธิผลประโยชน์ต       |
|                                  |       | ามสัญญาสัมปทานและซื้อขายไฟฟ้า |
+----------------------------------+-------+--------------------------+
| 6. บริษัท น้ำประปาไทย จำกัด (มหาชน)  | 3     | ดำเนินการออกแบบ BOO       |
|                                  | 5.31% | เพื่อผลิตน้ำประปา            |
|                                  |       | และจำหน่ายให้แก่การประปาส่วน |
|                                  |       | ภูมิภาคในเขตพื้นที่จังหวัดนครปฐม |
|                                  |       | และจังหวัดสมุทรสาคร         |
+----------------------------------+-------+--------------------------+
| อุตสาหกรรมการผลิต                  |       |                          |
+----------------------------------+-------+--------------------------+
| 1. บริษัท คอนสตรัคชั่น แมททีเรียล       | 9     | ขายวัสดุก่อสร้าง             |
| ซัพพลาย จำกัด                      | 9.99% |                          |
+----------------------------------+-------+--------------------------+
| 2. บริษัท บางกอก คอนกรีต อินดัสทรี     | -     | ดำเนินธุรกิจผล              |
| จำกัด                             |       | ิตจำหน่ายและบริการตอกเสาเข็ม |
+----------------------------------+-------+--------------------------+

2.2.1 งานรับเหมาก่อสร้าง ของ บริษัท ช. การช่าง จำกัด (มหาชน) บริษัทย่อย
และกิจการร่วมค้าสามารถแบ่งได้เป็น 2 ลักษณะคือ

ก) ผู้รับเหมาโดยตรง (Main Contractor) บริษัทฯ จะรับงานก่อสร้างโดยการรับจ้างจาก
เจ้าของโครงการโดยตรง
โดยทั้งวิธีการประกวดราคาและการเจรจาต่อรองในการเป็นผู้รับเหมาโดยตรงซึ่งบริษัทจะดำเนินการเสนองานในนามบริษัทโดยตรง
และในกรณีเป็นงานโครงการขนาดใหญ่ที่ต้องมีบริษัทผู้เชี่ยวชาญจากต่างประเทศเข้าร่วมมือด้วย
บริษัทฯ
จะเสนองานร่วมกับบริษัทต่างชาติที่มีความชำนาญดังกล่าวตามข้อกำหนดของเจ้าของโครงการ
สำหรับการรับงานในลักษณะนี้ บริษัทมิได้ดำเนินงานก่อสร้างทั้งหมดเพียงลำพัง
แต่จะจ้างผู้รับเหมาช่วงเข้ามาร่วมดำเนินงานบางส่วนไปโดยพิจารณาความน่าเชื่อถือ
และผลงานในอดีตเป็นเกณฑ์ในการสรรหาผู้รับเหมาช่วง โดยบริษัทมิได้พึ่งพาหรือขึ้นอยู่กับ
ผู้รับเหมาช่วงรายหนึ่งรายใดเป็นพิเศษ

ข) ผู้รับเหมาช่วง (Sub-contractor) บริษัทฯ
จะรับงานโดยการรับจ้างจากผู้รับเหมาอื่นที่ได้รับงานโดยตรงจากเจ้าของโครงการ
โดยงานประเภทนี้ส่วนใหญ่จะเป็นงานที่เกี่ยวข้องกับกระบวนการผลิตใช้เครื่องจักรกลขนาดใหญ่และมีความสลับซับซ้อนซึ่งมักจะดำเนินงานโดยบริษัทต่างประเทศ
และต้องการผู้ดำเนินการก่อสร้างที่มีความสามารถและประสบการณ์ในหลายด้าน
ซึ่งบริษัทที่เป็นผู้รับเหมาก่อสร้างโดยตรง (Main Contractor) รายเดียว
จะไม่มีประสบการณ์และความชำนาญเพียงพอจะดำเนินงานได้ทั้งหมดทุกขั้นตอน ดังนั้น บริษัท ช.
การช่าง จำกัด (มหาชน) จะพิจารณารับเหมาช่วงเฉพาะจากบริษัทผู้รับเหมาโดยตรง (Main
Contractor) ที่มีชื่อเสียงและฐานะการเงินมั่นคง โดยจะรับดำเนินงานบางส่วน
ตามที่บริษัทมีขีดความสามารถเพียงพอในการดำเนินงานลักษณะนี้ ซึ่งทำให้บริษัทฯ
มีโอกาสได้รับการถ่ายทอดเทคโนโลยี ในด้านวิศวกรรมกระบวนการผลิตต่างๆ และการบริหารงาน
ตลอดจนได้พันธมิตรทางการค้าที่มีศักยภาพเพียงพอที่จะดำเนินงานโครงการที่มีขนาดใหญ่และต้องการเทคโนโลยีชั้นสูงยิ่งขึ้นต่อไปในอนาคตได้

  2.2.2 งานกิจการสัมปทาน

บริษัทฯ จะเข้าร่วมประมูลโครงการเพื่อดำเนินงานในลักษณะของสัมปทานจากหน่วยงานภาครัฐ
ซึ่งจะเป็นโครงการที่เกี่ยวเนื่องกับสาธารณูปโภคพื้นฐานของประเทศ อาทิเช่น
โครงการบริหารรถไฟฟ้าใต้ดิน โครงการผลิตน้ำประปา โครงการผลิตไฟฟ้า โครงการทางด่วน
เป็นต้น โดยรูปแบบการดำเนินการจะเป็นในลักษณะ Acquire Operate and Transfer (AOT)
หรือ Build Own and Operate (BOO) หรือ Build Operate and Transfer (BOT) หรือ
Build Transfer and Operate (BTO) ที่มีอายุสัมปทานระยะยาว และมีการลงทุนสูง ซึ่งบริษัท
ช.การช่าง จำกัด (มหาชน) จะได้จัดตั้งบริษัทร่วมและบริษัทที่เกี่ยวข้องเป็นผู้ดำเนินการ อาทิเช่น
บริษัท รถไฟฟ้ากรุงเทพ จำกัด (มหาชน)
ซึ่งเป็นบริษัทที่รับสัมปทานการดำเนินการโครงการรถไฟฟ้ามหานคร สายเฉลิมรัชมงคล เป็นต้น ทั้งนี้
สำหรับโครงการที่ต้องใช้เทคโนโลยีหรือประสบการณ์การทำงานโดยเฉพาะบริษัทจะร่วมทุนกับบริษัทอื่นทั้งในประเทศและต่างประเทศที่มีประสบการณ์
และมีคุณสมบัติตรงตามข้อกำหนดคุณสมบัติของโครงการนั้น ๆ

โดยนิยามของรูปแบบการดำเนินการแต่ละชนิดได้แก่

Build Operate and Transfer (BOT) :
เอกชนได้รับสิทธิตามสัญญาสัมปทานจากรัฐบาลในการลงทุนก่อสร้างและดำเนินงาน
เพื่อหาผลตอบแทนภายในระยะเวลาที่กำหนดไว้
ซึ่งในระหว่างการดำเนินงานดังกล่าวกรรมสิทธิ์ในสินทรัพย์นั้นจะเป็นของภาคเอกชน
แต่หลังจากการสิ้นสุดอายุสัมปทานกรรมสิทธิในสินทรัพย์ที่ลงทุนจะถูกโอนให้แก่รัฐบาลเพื่อเป็นการตอบแทน
เช่น บริษัท ประปาปทุมธานี จำกัด มีอายุสัมปทาน 25 ปี และบริษัท เซาท์อีสท์ เอเชีย เอนเนอร์จี
จำกัด มีอายุสัมปทาน 25 ปี

Build Transfer and Operate (BTO) : เอกชนออกแบบ, ลงทุน
และก่อสร้างสินทรัพย์แล้วโอนกรรมสิทธิ์ในสินทรัพย์ให้แก่รัฐบาลทันทีหลังจากการก่อสร้างแล้วเสร็จ
โดยเอกชนจะมีสิทธิในการใช้ทรัพย์สินที่ตนเองลงทุนตามสัญญาสัมปทานในการดำเนินงานเพื่อหาผลตอบแทนภายในระยะเวลาที่กำหนด
โดยในช่วงเวลาที่บริษัทยังมีสิทธิในการใช้สินทรัพย์ ดังกล่าวตามระยะเวลาสัญญาสัมปทาน บริษัทฯ
จะมีการบันทึกสินทรัพย์ในรูปของสิทธิในการใช้และมีการตัดค่าเสื่อมตามอายุสัมปทาน เช่น บริษัท
ทางด่วนกรุงเทพ จำกัด (มหาชน) มีอายุสัมปทาน 30 ปี

Build Own Operate (BOO) : เอกชนสร้างสิ่งก่อสร้างและบริหารโดยเป็นการลงทุนด้วยตัวเอง
โดยเอกชนจะมีกรรมสิทธิ์ในสินทรัพย์ที่ลงทุน
แต่จะมีสัญญากับรัฐบาลในการรับรองรายได้ระยะยาวโดยหน่วยงานรัฐจะเป็นผู้รับซื้อสินค้าตามช่วงเวลาในสัญญา
และเมื่อหมดอายุสัมปทานที่ได้รับสินทรัพย์ดังกล่าวก็จะยังคงเป็นของบริษัทผู้ลงทุน เช่น บริษัท
น้ำประปาไทย จำกัด (มหาชน) มีอายุสัมปทาน 30 ปี

Acquire Operate and Transfer (AOT) : สัมปทานในลักษณะนี้
เอกชนจะได้รับสิทธิสัมปทานจากรัฐบาล โดยภาคเอกชนจะมีการซื้อทรัพย์สินเข้ามาเป็นของบริษัท
เช่น รถไฟฟ้ามหานคร สายเฉลิมรัชมงคล
แล้วเอกชนจะมีการดำเนินงานเพื่อหาผลตอบแทนในระยะเวลาที่ได้ตกลงไว้กับภาครัฐบาล
หลังจากที่หมดสัญญาสัมปทานที่ได้ตกลงกันไว้
กรรมสิทธิ์ในสินทรัพย์ที่เอกชนลงทุนจะถูกโอนให้แก่รัฐบาล เช่น บริษัท รถไฟฟ้ากรุงเทพ จำกัด
(มหาชน) มีอายุสัมปทาน 25 ปี

  2.2.3 งานผลิตและจำหน่ายวัสดุก่อสร้าง

บริษัทฯ ดำเนินการเป็นผู้ผลิตและจำหน่ายวัสดุก่อสร้าง
โดยมีวัตถุประสงค์เพื่อการสนับสนุนการดำเนินธุรกิจหลัก ลดต้นทุนการรับเหมาและเสริมรายได้
โดยส่วนใหญ่จะผลิตและจำหน่ายให้แก่บริษัทในกลุ่มบริษัทย่อย
และกิจการร่วมค้าและมีบางส่วนที่จำหน่ายให้แก่บุคคลภายนอกทั้งโดยวิธีการประกวดราคาและการว่าจ้างโดยตรง
ซึ่งบริษัท ช. การช่าง จำกัด (มหาชน) ได้จัดตั้งบริษัทย่อยเป็นผู้ดำเนินการ โดยมีผลิตภัณฑ์ต่างๆ
อาทิเช่น เสาคอนกรีตอัดแรง คานคอนกรีตอัดแรง คอนกรีตผสมเสร็จ ยางแอสฟัลท์ ยางมะตอย
ลวดเหล็กกล้า ฯลฯ

อัตราส่วนการรับงาน ของ บริษัท ช. การช่าง จำกัด (มหาชน)

แบ่งตามลักษณะการรับงาน หน่วย : ล้านบาท

+--------------------------+------+------+------+-----+------+-----+
| มูลค่างาน (ล้านบาท)         | ปี    |      | ปี    |     | ปี    |     |
|                          | 2549 |      | 2550 |     | 2551 |     |
+--------------------------+------+------+------+-----+------+-----+
|                          | จ    | %    | จ    | %   | จ    | %   |
|                          | ำนวน |      | ำนวน |     | ำนวน |     |
+--------------------------+------+------+------+-----+------+-----+
| ราย                      | 1    | 8    | 7,07 | 75  | 5,34 | 76  |
| ได้จากการเป็นผู้รับเหมาโดยตรง | 4,06 | 5.56 | 5.79 | .37 | 4.59 | .75 |
|                          | 0.91 |      |      |     |      |     |
| (Main Contractor)        |      |      |      |     |      |     |
+--------------------------+------+------+------+-----+------+-----+
| รายได้จากการเป็นผู้รับเหมาช่วง | 0.00 | 0.00 | 0.00 | 0   | 0.00 | 0   |
|                          |      |      |      | .00 |      | .00 |
| (Sub-contractor)         |      |      |      |     |      |     |
+--------------------------+------+------+------+-----+------+-----+
| รายได้อื่น (ค่าบริหารโครงการ, | 2,37 | 1    | 2,31 | 24  | 2,31 | 23  |
| เงินปันผล, ฯลฯ)            | 1.93 | 4.44 | 2.20 | .63 | 2.20 | .25 |
+--------------------------+------+------+------+-----+------+-----+
|                          |      |      |      |     |      |     |
+--------------------------+------+------+------+-----+------+-----+
| รวม                      | 1    | 10   | 9,38 | 100 | 6,96 | 100 |
|                          | 6,43 | 0.00 | 7.99 | .00 | 3.32 | .00 |
|                          | 2.84 |      |      |     |      |     |
+--------------------------+------+------+------+-----+------+-----+

หมายเหตุ ในปี 2550 บริษัทฯ
ได้เปลี่ยนแปลงนโยบายการบัญชีเกี่ยวกับการบันทึกเงินลงทุนในบริษัทย่อย
กิจการร่วมค้าและบริษัทร่วมในงบการเงินเฉพาะกิจการจากวิธีส่วนได้เสียเป็นราคาทุนตามประกาศสภาวิชาชีพบัญชี
ฉบับที่ 26/2549 เรื่อง มาตรฐานการบัญชีฉบับที่ 44 ดังนั้นในการเปลี่ยนแปลงนโยบายบัญชีดังกล่าว
บริษัทฯ ได้ปรับปรุงย้อนหลังงบการเงินเฉพาะกิจการปี 2549 และ 2550
ที่นำมาแสดงเปรียบเทียบเสมือนว่าบริษัทฯ ได้ถือปฎิบัติเกี่ยวกับการบันทึกบัญชีเงินลงทุนในบริษัทย่อย
กิจการร่วมค้า และบริษัทร่วมตามราคาทุนมาโดยตลอด

3.  โครงสร้างรายได้

หน่วย : ล้านบาท

[TABLE]

  หมายเหตุ 1)
  ตัวเลขรายได้แต่ละประเภทของแต่ละบริษัทในตารางข้างต้นได้มีการสุทธิรายการระหว่างกันแล้ว

  2) ส่วนรายได้อื่นประกอบด้วย กำไรจากการจำหน่ายสินทรัพย์ กำไรจากการจำหน่ายเงินลงทุน
  กำไรจากอัตราแลกเปลี่ยน รายได้เบ็ดเตล็ด รายได้จากการโอนกลับค่าเผื่อหนี้สงสัยจะสูญ
  รายได้จากการโอนกลับค่าเผื่อการด้อยค่าของทรัพย์สิน รายได้จากการโอนกลับดอกเบี้ยค้างจ่าย
  รายได้เบ็ดเตล็ด เป็นต้น

3) ณ วันที่ 31 ธันวาคม 2549 บริษัท ฯ ถือหุ้นในกิจการร่วมค้าร้อยละ 51.32

  4) ณ วันที่ 31 ธันวาคม 2549 -2550 บริษัท ฯ ถือหุ้นในบริษัท บางกอก คอนกรีต อินดัสทรี
  จำกัด ร้อยละ 49.99 และเมื่อวันที่ 25 ธันวาคม 2550 ได้จำหน่ายหุ้น ทั้งหมดให้บริษัทอื่น

3.  สรุปการเปลี่ยนแปลงที่สำคัญในปีที่ผ่านมาของลักษณะการประกอบธุรกิจ

ไม่มีการเปลี่ยนแปลงที่สำคัญในปีที่ผ่านมา
สำหรับแนวโน้มภาวะอุตสาหกรรมในอนาคตภาวะการชลอตัวซึ่งเป็นผลต่อเนื่องมาจากปัญหาเศรษฐกิจโดยรวมยังมีต่อเนื่อง
อย่างไรก็ตามภาครัฐได้มีมาตราการที่จะแก้ไขเศรษฐกิจให้ดีขึ้นตามลำดับรวมถึงมีมาตราการช่วยเหลือผู้ประกอบการที่ประสบปัญหาอันจะส่งผลให้ภาวะการก่อสร้างมีแนวโน้มที่ดีขึ้น

2.4 เป้าหมายการดำเนินธุรกิจ (Goal)

บริษัท ช.การช่าง จำกัด (มหาชน) มีความมุ่งมั่นที่จะก้าวสู่การเป็นบริษัทก่อสร้างชั้นนำของประเทศ
และสร้างเสริมศักยภาพในการก้าวสู่ความเป็นผู้นำในธุรกิจก่อสร้างระดับแนวหน้าของภูมิภาคเอเชียต่อไปในอนาคต

บริษัทฯ ได้กำหนดเป้าหมายการดำเนินธุรกิจเพิ่มเติมในด้านพัฒนาคุณภาพอย่างต่อเนื่อง
โดยการบริหารงานอย่างมีมาตรฐานเพื่อให้เป็นที่ยอมรับทั้งในประเทศและต่างประเทศโดยในปี
2545 บริษัทฯ ได้รับการรับรองบริหารระบบคุณภาพ ISO 9001: 2000 จาก UKAS และ NAC
Thailand

สำหรับเป้าหมายต่อไปของบริษัทฯ นั้นคือ การมุ่งสู่การเป็นผู้นำด้านการบริหารจัดการ
และการก่อสร้าง
โดยเน้นการพัฒนาบุคลากรและการนำเทคโนโลยีชั้นสูงที่มีความทันสมัยมาใช้ในการดำเนินงานเพื่อรองรับการแข่งขันทั้งในตลาดก่อสร้างในประเทศและต่างประเทศ
เพื่อเพิ่มศักยภาพของบริษัทให้สามารถแข่งขันได้ในระดับสากล

นอกจากนี้บริษัทฯ มีความพยายามที่จะดำเนินการบริหารจัดการให้มีคุณภาพเป็นไปตามมาตรฐานสากล
และ มีการบริหารงานอย่างโปร่งใส ภายใต้การกำกับดูแลที่ดีตามหลักธรรมาภิบาล
ยิ่งไปกว่านั้นในการดำเนินธุรกิจของบริษัทฯ ยังมุ่งเน้นการส่งเสริมกิจกรรม
เพื่อการพัฒนาคุณภาพชีวิตและสิ่งแวดล้อม เพื่อเป็นการตอบแทนต่อสังคมอย่างสม่ำเสมอ